CELEX: 62011CN0476
Language: bg
Date: 2011-09-19 00:00:00
Title: Дело C-476/11: Преюдициално запитване, отправено от Vestre Landsret (Дания) на 19 септември 2011 г. — HK Danmark, действащо в полза на Glennie Kristensen/Experian A/S

19.11.2011   
            
            
               BG
            
            
               Официален вестник на Европейския съюз
            
            
               C 340/11
            
         Преюдициално запитване, отправено от Vestre Landsret (Дания) на 19 септември 2011 г. — HK Danmark, действащо в полза на Glennie Kristensen/Experian A/S
   (Дело C-476/11)
   2011/C 340/20
   Език на производството: датски
   
      Запитваща юрисдикция
   
   Vestre Landsret
   
      Страни в главното производство
   
   
      Ищец: HK Danmark, действащо в полза на Glennie Kristensen
   
      Ответник: Experian A/S
   
      Преюдициални въпроси
   
   
               1.
            
            
               Трябва ли съдържащото се в член 6, параграф 2 от Директива 2000/78/ЕО (1) на Съвета изключение във връзка с определянето на възрастови граници за достъп до професионални социално-осигурителни схеми да се тълкува като дадено на държавите членки разрешение да имат възможност общо да изключват професионалните социално-осигурителни схеми от съдържащата се в член 2 от директивата забрана на пряка или непряка дискриминация на основание възраст, доколкото това не води до дискриминация на основание пол?
            
         
               2.
            
            
               Трябва ли съдържащото се в член 6, параграф 2 от Директива 2000/78/ЕО на Съвета изключение във връзка с определянето на възрастови граници за достъп до професионални социално-осигурителни схеми да се тълкува в смисъл, че не възпрепятства дадена държава членка да запазва правно положение, при което работодател може да заплаща — като част от възнаграждението — степенувани в зависимост от възрастта пенсионни вноски, което предполага например, че работодателят заплаща пенсионна вноска от 6 % за работници или служители на възраст под 35 години, 8 % за работници и служители на възраст между 35 и 44 години и 10 % за работници и служители на възраст над 45 години, доколкото това не води до дискриминация на основание пол?
            
         
      (1)  Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите (ОВ L 303, 2000 г., стр. 16; Специално издание на български език, 2007 г., глава 5, том 6, стр. 7).